**Arniika Kuusisto** (s. 27. kesäkuuta 1976 Helsinki) on Helsingin yliopiston varhaiskasvatuksen professori (2022-)  sekä Oxfordin yliopiston kasvatustieteen laitoksen kunniatutkija. Hän on koulutukseltaan filosofian tohtori ja kasvatustieteen dosentti. Vuosina 2018-2023 Kuusisto toimi Tukholman yliopistolla lapsuuden- ja nuorisotutkimuksen, erityisesti varhaiskasvatuksen professorina. 

Kuusiston tutkimus tarkastelee arvojen ja maailmankuvan rakentumista lapsuus- ja nuoruusiällä sekä yksilön toimijuuden ja kasvuympäristön merkityksiä kasvuprosessissa. Hän johtaa Helsingin yliopistolla Suomen Akatemian rahoittamaa (2023-2027) "Lapsi ajassa - eksistentiaalinen resilienssi varhaislapsuudessa" -tutkimushanketta.*lähde?* Hänen aiemmin (2018-2023 / Suomen Akatemia) johtamansa, Helsingin, Oxfordin ja Tukholman sekä Drexelin (USA) yliopistoilla ja Åbo Akademissa toteutettu tutkimushanke 'Radikaaliksi kasvamassa? Koulun merkitys nuorten maailmankatsomusten rakentumisessa' on tuottanut tutkimustietoa erityisesti liittyen suomalaisten nuorten arvoihin sekä ääriajattelun ennaltaehkäisemiseen koulussa. Hän on tutkinut myös varhaiskasvatus- ja alkuopetusikäisten lasten arvoja ja maailmankuvan ja katsomuksen rakentumista, esimerkiksi teknologia-avusteisen autobiografian keinoin, niin ikään Suomen Akatemian rahoituksella ('Teknologia-avusteinen monimenetelmätutkimus lasten arvojen oppimisesta koulusiirtymässä omaelämäkerrallisella tutkimusotteella', 2016-2018). Kuusisto on myös tutkinut kulttuurista ja katsomuksellista moninaisuutta suomalaisessa varhaiskasvatuksessa sekä koulussa (Encountering Diversity in Education EDEN) sekä näihin kytkeytyviä opettajan ammatillisuuteen ja opettajankoulutukseen liittyviä kysymyksiä.

Kuusisto on väitellyt vuonna 2011 Helsingin yliopistossa. Väitöstutkimuksessaan hän tarkastelee nuorten kokemuksia uskonnollisen vähemmistöyhteisön yhteydessä kasvamisesta, identiteettiä ja sosiaalista pääomaa sekä jäsenyys- ja arvoneuvotteluja enemmistön ja vähemmistön rajapinnoilla.

Lähteet
-------

1. ↑  Arniika Kuusisto researchportal.helsinki.fi
2. ↑  Arniika Kuusisto Oxfordin yliopisto
3. ↑  Arniika Kuusisto (Arkistoitu – Internet Archive) Stockholm University
4. ↑  Growing Up Radical Projektin sivu
5. ↑  Saija Benjamin, Visajaani Salonen, Liam Gearon, Pia Koirikivi, Arniika Kuusisto: Safe Space, Dangerous Territory: Young People’s Views on Preventing Radicalization through Education—Perspectives for Pre-Service Teacher Education.  *Education Sciences*, 2021-05, nro 11, s. 205. doi:10.3390/educsci11050205. Artikkelin verkkoversio.  en
6. ↑  Kulttuurinen, kielellinen ja katsomuksellinen monimuotoisuus päiväkodissa: haasteita ja mahdollisuuksia. Arniika Kuusisto - PDF Ilmainen lataus *docplayer.fi*. Viitattu 13.9.2021.
7. ↑  Arniika Kuusisto: Homma hanskassa! Päiväkodin monimuotoisuus rikkautena *Helsingin kaupunki: Oppaita ja työkirjoja*.  2010.
8. ↑  Olga Schihalejev, Arniika Kuusisto, Linda Vikdahl, Arto Kallioniemi: Religion and children’s perceptions of bullying in multicultural schools in Estonia, Finland and Sweden.  *Journal of Beliefs & Values*, 2.7.2020, nro 41, s. 371–384. doi:10.1080/13617672.2019.1686732. ISSN 1361-7672. Artikkelin verkkoversio.
9. ↑  Silja Lamminmäki-Vartia, Saila Poulter, Arniika Kuusisto: The learning trajectory of emerging professionalism: A Finnish student teacher negotiating world-view education and early childhood education and care superdiversity.  *Contemporary Issues in Early Childhood*, 1.12.2020, nro 21, s. 297–311. doi:10.1177/1463949120961598. ISSN 1463-9491. Artikkelin verkkoversio.  en
10. ↑  Developing teachers' intercultural sensitivity: Case study on a pilot course in Finnish teacher education.  *Teaching and Teacher Education*, 1.10.2016, nro 59, s. 446–456. doi:10.1016/j.tate.2016.07.018. ISSN 0742-051X. Artikkelin verkkoversio.  en
11. ↑  Waxmann Verlag GmbH: Bücher *www.waxmann.com*. Viitattu 13.9.2021.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2

 |
|  |
| Kansalliset | 
* Saksa
* Suomi (KANTO)
* Tšekki

 |
|  |
| Tieteilijät | 
* ORCID
* Scopus

 |
|  |
| Muut | 
* IdRef

 |

 |